Charles Scott (amerikansk fotball)

Charles Edward Scott Jr. (født 8. august 1988 i Tampa i Florida) er en tidligere amerikansk fotball running back. Han ble draftet av Philadelphia Eagles i sjette runde av NFL Draft 2010. Han spilte college football ved Louisiana State University.


== Tidlig liv ==
Scott ble født i Tampa, Florida til Charles og Phyllis Scott. Han vokste opp på en luftvåpenbase og fikk kallenavnet "Junior" fra sin far.Scott gikk på Jonesboro-Hodge High School hvor han utmerket seg i baseball, basketball og amerikansk fotball. Scott var sett på som en av de mest etterlengtede running backs i delstaten Louisiana, og en av de mest rekrutterte i nasjonen. Han ble av Scout.com rangert som den tiende beste running backen i landet, og av Rivals.com som den åttende beste. Han ble utpekt til Louisiana Gatorade Player of the Year.


== College-karriere ==
Scott annonserte at han hadde valgt Louisiana State University i 2006. Han fikk sin første start i college mot Mississippi State hvor han scoret to touchdowns. Scott hadde sin første kamp med minst 100 yards på løp mot Tulane Green Wave, da han hadde 101 yards og to touchdowns på 15 løp. Hans prestasjon mot Tulane gjorde ham til den kjappeste freshmanen til å nå 100 yards siden Kevin Faulk gjorde det i sin andre kamp i 1995.
Under sesongåpningen mot Mississippi State i 2007 fikk Scott sin første mottatte touchdownpasning fra quarterback Matt Flynn. Han spilte in mindre rolle i Tigers' tur til det nasjonale mesterskapet, og avsluttet sesongen med 324 yards på 45 løp for fem touchdowns, 7,2 yards per løp og 115 mottatte yards på 12 catches og to touchdowns.
I sesongåpningen i 2008 mot Appalachian State hadde Scott et løp på 56 yards som endte med å være sesongens første touchdown for Tigers. Han løp også for 160 yards, en personlig rekord, og scoret to touchdowns. Hans 160 yards på løp var mest av en LSU-spiller siden Alley Broussard slo skolerekorden med 250 yards mot Ole Miss Rebels i 2004. I uke 3 mot Auburn Tigers var Scott den første spilleren fra LSU til å nå 100 yards, med 21 løp og 132 yards, i Jordan-Hare Stadium. Scott ble den første running backen fra LSU til å ha tre kamper med 100+ yards siden Joseph Addai i 2005. Han ble utpekt til SEC Offensive Player of the Week for sine prestasjoner mot Auburn, og National Player of the Week av Rivals.com. Mot Mississippi State ble Scott den første spilleren til å ha fire kamper med 100+ yards på rad siden Justin Vincent gjorde det i sesongens fire siste kamper i 2003, og skolens første spiller til å åpne en sesong med fire kamper med minst 100 yards på løp siden tidligere All-American Charles Alexander. Ved slutten av seriespillet hadde han 202 løp for 1 109 yards, en personlig rekord, og 15 touchdowns, og ledet Tigers i løp. Hans 5,5 yards per løp var #3 i skolens historie i én sesong, og hans 15 touchdowns tangerte tredjeplass for skolens rekord.
Scott bel utpekt til All-SEC Coaches' førstelag og All-SEC andrelag av Associated Press.


== Profesjonell karriere ==


=== Philadelphia Eagles ===
Scott ble plukket opp av Philadelphia Eagles i sjette runde (#200) i NFL Draft 2010. Han signerte en 4-årig kontrakt med en verdi på 1,88$ millioner den 2. juni 2010.


=== Arizona Cardinals ===
Scott ble byttet til Arizona Cardinals mot Jorrick Calvin, som ble plukket opp i sjette runde i 2010, den 30. august 2010. Han ble waived den 3. september, men signert på ny til lagets treningsstall den 4. september.


=== New York Giants ===
Scott ble signert av New York Giants fra Cardinals' treningsstall den 6. september 2010. Han ble plassert i Giants' treningsstall.


== Referanser ==


== Eksterne lenker ==
Profil på Philadelphia Eagles bio
Profil på LSU Tigers
Kicking it with LSU's Charles Scott